钦定古今图书集成/理学汇编/学行典/第023卷 > 皇极经世心易发微四 > 《求财》
## 钦定古今图书集成/理学汇编/学行典/第023卷 > 皇极经世心易发微四 > 《求财》

凡占求财，先观四象，其法亦如前例，顺数可求，退数
难得。元为生财之本，会为货物之源。运为主世，为所
依之人，及财物也。克出生回，最为得利。生出克回，反
是不祥。如逢关门沐浴，空冲缺数，难为财喜，徒劳无
功。元带贵魁禄马，与运相生相合者，其财有源，求无
不得。会生运者，货物得利，又得贵人在中增利。世带
贵禄入局生运者，不求而自来，十分称意。元克运少，
遂会克运者，有人在中破败，世克运者，徒费精神，愈
求愈远。四位所缺者，何位便知，何人在中有阻也。运
世逢缺，须防不测之祸，非横之灾，《求谋》仿此。